rlitschk/wikidir huggingface dataset:
De Kölna Wirrn oda as Kölna Ereignis bezeichnen an Hehpunkt vom Konflikt zwischn da katholischn Kirch und am preißischn Staat in de Westprovinzn vo Preißen in da Zeit vom Vormärz. De Integration vo de Westgebietn Rheinland und Westfalen, de 1815 an Preißn ogschlossn worn san, hot zu Spannungen zwischn da katholischn Kirch und da preißischn Regierung gführt. De wichtigstn Streitpunkte san dabei da Hermesianismus und as Problem vo de konfessionsverschiednen Ehen gwesn. De preißische Regierung is vo eina staatskirchlichn Tradition geprägt gwesn und hot deswegn gmoant, se kannt aa de katholischn Kirch kontrollian und de katholischn Priestan und Bischefn vorschreibm, wia se eahnare Ämta auszuführn hom. Da Konflikt hot schliaßlich dazu gführt, dass da Erzbischof vo Köln, da Clemens August Droste zu Vischering, im Jahr 1837 wegn seim Widastond gegn de staatliche Eimischung in kirchlichn Angelegnheitn verhaft worn is. Des hot bei da katholischn Bevöikarung a antipreißische Stimmung gfördat.
A Taylorreihe is a Möglichkeit, das ma bestimmte Funktionan als Potenzreihe darstülln ko. Eng damid vowandt is as Konzept vo de Taylorpolynome, wej ma grejgt, wemma d'Reihenentwicklung noch endlich vüll Schritte obricht. Wenn J ⊂ R {\displaystyle J\subset \mathbb {R} } a offas Intervall is, f ∈ C ∞ ( J , R ) {\displaystyle f\in C^{\infty }(J,\mathbb {R} )} , also f a unendlich oft stetig differezierbare Funktion is und a ∈ J {\displaystyle a\in J} , dann hoisst T a f ( x ) := ∑ n = 0 ∞ f ( n ) ( a ) n ! ( x − a ) n {\displaystyle T_{a}f(x):=\sum _{n=0}^{\infty }{\frac {f^{(n)}(a)}{n!}}(x-a)^{n}} "Taylorreihe vo f im Entwicklungspunkt a". Des is zeascht amol einfach a Potenzreihe, owa wenn f reell analytisch is, nachernd hods fir anejds a ausn Intervall J an positivn Konvergenzradius und is in den Bereich glich mid f. Es git owa grod aso Funktionen, wou de Taylorreihe in bestimmte Punkte an Konvergenzradius 0 hod. Oane vo de wichdichstn Taylorreihen is de vo da Exponentialfunktion. Es güllt: exp ⁡ x = e x = ∑ n = 0 ∞ x n n ! {\displaystyle \exp x=\mathrm {e} ^{x}=\sum _{n=0}^{\infty
Da Bamberga Dom, eig. Dom St. Peter und St. Georg, is de Kathedralkirch vom Erzbistum Bamberg. Im Dom drinnat san de Gräba vom heiliggsprochnen Kaisapaar Heinrich II. und Kunigunde sowie vom Papst Clemens II., as oanzinge Papstgrob neadlich vo de Alpm. Da Dom ghert zu de sognanntn Kaisadomen.
Woiserberg (Deitsch: Walserberg) is a Ortschoft a' da politischn Gmoa Wois-Siaznham und da Katastroigmoa Gois. Da Ort liegg westli vo da Stod Soizburg af ner leichtn Auhhächn (em Woiserberg). Da Naum bzeichnt aa d' boaden ehemooling Zoistejn z' Boarn zwischer dodan und Marzoi: da Autobauhgrenziwagaung „grosser Woiserberg“, A 1/A 8, der heidzdog afglossn is, durten bfindt se a Autobauhroststätten da Bundesstrossengrenziwagaung „kloaner Woiserberg“, B 1/B 21 D' Vakeahsvabindung iwan Woiserberg ghead zan Deitschen Eck, da wichtigstn, ower exterritorioin Ost-West-Vabindung vo Estareich (Autobauh: „grosss deitschs Eck“, iwas Inntoidreieck noch Kuffstoah, Bundesstrossen: „kloahs deitschs Eck“, iwa Reicherhoi und da Grenz Stoaposs noch Lofer und weider in'n Pinzgau und Seiger Hauns a' Tiroi). Mim Schengenraum sand de boadn Grenzstazioner hihfejig worn.
Woiserberg, af Deitsch: Walserberg, bzeichnet: Woiserberg, Ortschaft a' da politischen Gmoa Wois-Siazenham, Laund Soizburg, Estareich Walserberg SG, Weiler a' da politischen Gmoa Wartau, Kanton St. Gallen, Schweiz Grosser Woiserberg, ehemoiiger Autobauh-Grenziwagaung z' Deitschlaund, schaug unter Deitsches Eck Kloaner Woiserberg, ehemoiiger Grenziwagaung z' Deitschlaund, schaug Woiserberg
Romani Devanagari: रोमानी rōmānī) oda Romanes is de Sproch vo de Roma. Mit Urdu und Hindi gheat Romani za de indoarischn Sprochn. In Deitschland und Östareich ist Romani a offiziej onakannte Mindaheitnsproch,'s gibt vaschiedene romanes dialekte, de zum teil so unterschiedlich sei des si de jeweilign sprichr narrisch schwar miteinanda vastehn könna. Da Nama Romani kimmt vo romani čhib, wo af Romani "Roma-Sproch" hoasst. Af Boarisch hoassts aa no Romanes, wo vo Wakheres Tu romanes? - „Redst Du Romani?“ - (Džanes romanes? – „Konst Du Romani?“). Intressantaweis gibts af Boarisch koa Adjektiv fia de Sproch. Ma sogt "af Romani" oda "af Romanes". Da Nama hod nix mit "Romanisch" oda "Rumenisch" z doa, wo bekanntli vo Rom bzw. vo de Rema obgloadd is, oisdann Sprochn, wo vom Latein keman. Romani kimmt owa vo da Sejbstbezeichnung vo de Roma: Řom („Mo“, wo za de Roma gheat). Wo dees heakimmt woass ma ned so genau, es deafat oba vo de indischn Sprochn kema, z. B. aus Ḍom (aa Ḍum oda Ḍōmba), da Nama vo ana niadrign Kaste vo Wandaorbata, de wo si ois Musikantn, Gaukla, Korbmocha, Metoihandweake usw. vadinga. Dees hod jo friaha af de Roma zuatroffa. In Rumenien, Serbien, Montenegro, USA, Schwedn
Vorlage:Infobox Gemeinde in Deutschland/Wartung/Art unbekannt Potsdam is d bvejkarungsreichste Stod und Haptstod vom Land Brandnbuag. Im Noadostn duads an Berlin grenzn und ghead zua eiropäischn Metropolregion Berlin/Brandenburg. Bekannt is Potsdam voa oim dafia dass d ehemolige Residenzstod vo Breissn mid seine oazigoating Schlessa und Parkanlagn woa. D Kuitualandschoft is dann a 1990 vo da UNESCO ois as gresste Ensemble vo da deitschn Weiderbestättn a d Listn vom WeidKuitua- und Naduaerbe vo da Menscheid aufgnumma won. A da Mitt vom 19 Joahundat hod se Potsdam zu am Wissnschoftszendrum endwicked. Heid gibts a da Stod drei Hochschuin und mehra wia 30 Forschungsinstitute. So um de 15 Prozent vo de Eihwohna hand Studentn. As traditionsreiche ehemolige UFA-Filmstudio Babelsberg is oas vo de fiahrenden Zentren vo da Film- und Fernsehproduktion in Eiropa. Es hod grouße Kapazitätn an modeana Ausstattung und entwicked se zuanehmend ois a Produktionsstättn fia indanationale Filmprojekte. Potsdam ligt siadwestle vo Berlin am Mittllauf vo da Havel arana eiszeitlich prägtn Woid- und Seenlandschaft. Charaktarisiad is duach an Wechsl vo broade Doiniadarungen und Moränenhigen, wiaram siadle glengna Saarmunda Endmoränenbong. D häckste Erhebung am Stodgebiet seiba is da Gloane Ravnsbeag mid 114,2 Medda. Diafste Stein is da middlane Wossaspiagl vom Havelgwassa vo 29 m
Vorlage:Infobox Fluss/Veraltet D Havel ['haːfəl] is a Fliaßgwassa am Noadostn vo Deitschland und 334 Kilomeda Läng da längste rechtsseidige Nemfluß vo da Elbe. De direkte Entfernung zwischn da Qein und da Mindung hand oba grod 94 Kilomeda. Entspringa duad d Havel in Mecklenburg-Vorpommern, duachfliaßn duads Brandenburg, Berlin und Sachsen-Anhalt und mindn duads in Brandenburg a d Elbe. Nochad fliaßts duach an Haufa gloane Seen, zeascht richting Sin, dann an Westn und zum Schluss an Noadwestn. Da Undaschied vo da Hähn is dawei grod 40,6 Meda. Mid 108 m³ pro Sekundn (108 m³/s) im Duachschnied hod d Havel noch da Moldau (150 m³/s) und da Saale (115 m³/s) de drittgresste Wossameng unda de Nemfliss zua Elbe. 285 Flusskilometa valaufand z Brandnbuag. Da grässte Teil vom Flusslauf is schiffboa. Da grässte Nemfluss vo da Havel is d Spree, de wos a ihrana Mindung mehra ois wia dopped so fei Wossa wia d Havel seiba fiad (38 m³/s gegenüber 15 m³/s) und de a mid da Läng ibadrifft (380 km). 2004 is d Havel vo de Naturfreunde Deutschlands und am Deitschn Anglavaband zua Flusslandschaft des Jahres gekürt won. Da Nam vo da Havel (sorbisch: Habola) soi nu aus da voaslawischn, germanischn Besiedlungsphasn stamma
Vorlage:Infobox Gemeinde in Deutschland/Wartung/Art unbekannt Schwerin (meckl.-schwerinerisch Swerin) is d Landeshaptstod vo Mecklenburg-Vorpommern. D kroasfreie Stod is noch Rostock de zwoatgresste Stod und oas vo de via Obazentren vom Bundesland. Laud da Hauptsatzung vo da Stod fiads d Bezeichnung „Landeshaptstod“ voam Stodnam. Mid a wengal wenga ois wia 100.000 Eihwohna is d gleanste deitsche Landeshaptstod. D Stod hod se im Lauf vo da Zeid am West- und Siadufa vom Schweriner Innensee ausdehnt. Insgsamt hand 12 Seen im Stodgebiet. Da Ausgangspunkt vo da Stodentwicklung woa d Stej, wo heid as Woazeichn vo da Stod, as Schweriner Schloß, stehd. As Schloss woa bis 1918 a Hauptresidenz vo de mecklenburgischn Herzöge und Großherzöge und ist seit 1990 da Sietz vom Landdog. D Stod is um 1012/1018 ois Zuarina as eascht beim Thietmar von Merseburg erwähnt won. Da Helmold von Bosau hods Anno 1170 Zuerin, Zwerin gnennd. D Pöhlder Annalen song zu dem Ort Anno 1160 Zuarin (-ensis) und d Steterburger 1174 Zvarin. Seit am 15. Joahundat hamds Swerin gsogt und seit am 16. Joahundat dann Schwerin. Da Nam soi mim polabischn zvěŕ fia wuids Viech oda zvěŕin fia Viechagehege, Viechagoatn oda Pferdegestüt zamhänga. Spekulationen ibara Ostamung vom slawischn God Svarog (Swarzyn, Ort vom
De Erni Singerl (* 29. August 1921 in Puch bei Bruck; † 30. Juli 2005 in Minga; geboan ois Ernestine Kremmel) is a boarische Voiksschauspuiarin gwen, de wo in iare Roin moast de tippische Mingna Dame gspuit hod. Erni greift an Keine Leiche ohne Lilly ois Zuagehfrau Komödienstadel 1969–1971: Königlich Bayerisches Amtsgericht; mit Hans Baur und Georg Blädel 1982–1989: Meister Eder und sein Pumuckl; mit Gustl Bayrhammer 1983: Monaco Franze – Der ewige Stenz; mit Helmut Fischer und Ruth Maria Kubitschek; Regie: Helmut Dietl und Franz Geiger 1986: Kir Royal; mit Franz Xaver Kroetz und Dieter Hildebrandt; Regie: Helmut Dietl 1990: Heidi und Erni; mit Heidi Kabel; Regie: Kai Borsche und Michael Füting Bayerischer Verdienstorden 1987: „München leuchtet“ in Suiba 1988: Bundesverdienstkreiz am Bande 1989: Bayerischer Poetentaler 1996: Sonderpreis der Jury vom Bayerischen Fernsehpreis 2001: Sigi-Sommer-Taler Sybille Krafft: Bayerische Volksschauspieler. 12 persönliche Porträts von Sybille Krafft, Minga, 2013. Allitera Verlag, ISBN 978-3-86906-535-9 Erni Singerl in da Internet Movie Database
Da Papst Leo I. oda Leo da Große (* ca. 400 in da Toskana; † 10. November 461 in Rom) is vom 29. Septemba 440 bis zu seim Tod Bischof vo Rom gwesn. Ois soicha is er da easchte gwesn, da an Titl Pontifex Maximus für sei Amt verwendt hot. Noch'm Liber Pontificalis is Leo I. in da Toskana geborn worn. Ois da vorige Bischof vo Rom, Sixtus III., im Jahr 440 gstorbm is, hot ma an Leo einstimmig zu seim Nochfoiga gwählt. Währnd seina Amtszeit is da Primatsanspruch vom Bischof vo Rom stark betont worn. Hauptsächlich is da Leo oba dofür bekannt, dass er im Jahr 452 as Vordringa vo de Hunnen in Richtung Rom verhindat hot kenna, nochdem er dene persenlich entgegnganga is und si mi'm Hunnenkenig Attila troffa hot.
De Fire Island National Seashore is a "National Seashore" in de Vaeinigtn Stootn, wo 42 km Mearesufa vo Fire Island gschitzt san. Fire Island is a Insl sidle vo Long Island im US-Bundesstoot Bundesstoot, wo voeianda duachn Great South Bay trennt is. Des Schutzgebiet is 1964 grindt woan. Da Leichttuam vo Fire Island, in da Näh vom Robert Moses State Park. Sailor's Haven - mit Yachthofn und Bsuachazentrum. Otis Pike Fire Island High Dune Wilderness is a unberiate Natua-Ufalondschoft am Ostend vo Fire Island AN ACT TO ESTABLISH THE FIRE ISLAND NATIONAL SEASHORE, AND FOR OTHER PURPOSES. In: Legislative History of the Fire Island National Seashore. National Parks Service. Abgerufen im 9 March 2011: „PUBLIC LAW 88-587; 88th Congress; September 11, 1964“ National Park Service: Fire Island National Seashore Travel Guide For Fire Island National Seashore area
Italienisch isch a Tóchtrspråch van Lateinischn, åbr nét ålle italienischn Wértr låssn sich af lateinische Wurzlen zruggfiahrn. A Toal va dé nichtlateinischn Wurzlen kimmp aus die germanischen Språchn. Wia in dr daitschn Språch håt aa in dr italienischn gégnwärtig as Énglische an groaßn Einfluss, einglich schón seitn 18. Jåhrhundrt. Åbr aa wénn man dé nuin Frémtwértr ausn Énglischn nét mitrechnt, kimmp man af mehrere Hundrt Wertr, in dé man a germanische Åpståmmung zuaschreip, wénn dés in Oanzelfälle aa nét ålm sichr isch unt wénn man aa nét ålm genau sågn kånn, wås fir oane die germanische Ursprungsspråch isch. Déswégn fintet man in Wértrpiachr, dé an etymologischn Hinweis håm, zun Toal lei die Pemérkung „origine germanica“ ódr éhnlich. Die Réd isch då va dr italienischn Hoachspråch; as isch zu vrmuatn, dass in a Toal Dialekte aa nó Wértr zu fintn warn. Só isch z. B. in an Oanspergr Wérterpuach dr Pegriff „sgneffa“ (pedaitet „góschets Weibrméntsch“) vrzeichnt, der ausn Langobardischn „snepfa“ (Schnepfe) kémmen sóll. Um die Herkunft zu vrsteahn, muass man sich mit dr Geschichte van Gepiat van haiting Italien peschefting. Die Óschtgótn håm ihmene Reich in Italien va 493 pis 526 ghåp, lei ca. oa Generazión lång. Va 568 pis 774
Papiamentu oda Papiamento is a Kreolsproch mit ebba 330.000 Sprechan, de wo in da Karibik auf de ABC-Inseln (Aruba, Bonaire und Curaçao) gredt werd. Papiamentu is auf Curaçao in da zwoatn Hejftn vom 17. Joarhundat enstandn. Erscht ebba um 1700 hod si de Sproch auf de Insln Bonaire und Aruba ausbroadt. Zwoa Drittl vom Sprochschotz vom Papiamentu kema vom Portugiesischn und vom Spanischn. Ebba oa Drittl ausm Holländischn. A boa Prozentpunkte ausm Englischn, Franzesischn etc. *Variante vom Kreolisch vo Santiago **Schreibweis vo nam Beispui: ALUPEC ***Portugiesischa Ausdruck, dea wo im Kreolischen gnutzt werd. Auf de ABC-Insln gibts koa kuiturelle Identität mea. Untaschiede hods scho imma gebm. Papiamentu is duach de Vuifoit an Dialektn und Schreibweisn gfeadet. Im Papiamento auf Aruba is de Schreibweis steaka am Spanischn orientiat. Do schreibt ma: falsifica (fejschn), falsificacion (Fejschung), conexion (Vabindung), scur (dunkl). Auf Curaçao dagegn schreibt ma: falsifiká, falsifikashon, konekshon, sukú. Dazua gibts auf de ABC-Insln an Haffa Leara, de wo Papiamentu ned ois Muadasproch redn. Wegn dera Situation wern seit de 1980a Joar de Standardisiarungs-Bemihunga vom Papiamenta stootli gfeadat. Vgl. hierzu: Papiamentus Swadesh-100 Wortliste Wikipedia auf Papiamentu Papiamentu Sorosoro-Fiche auf Englisch Papiamentu Sorosoro-Fiche auf Franzesisch Papiamentu - Der Crashkurs
Ungarisch (Obkiazung ung.: magyar nyelv), de ungarische Sproch gheat za de finno-ugrischn Sprochn vo da uralischn Sprochfamij. Ungarisch gheat oisdann ned zua indogermanischn Sprochfamij wia de moastn eiropejischn Sprochn. Es wead eppa vo 13,5 bis 15 Milliona Leit gredd. Ungarisch is in Ungarn de Amtssproch und seitm 1. Mai 2004 aa oane vo de Amtssprochn in da EU. Da George Bernard Shaw hod in am Interview mit CBS gsogt: „Nach dem ich das Ungarische Jahre lang studiert habe, bin ich überzeugt, dass mein Lebenswerk wesentlich wertvoller geworden wäre, wenn ich sie als Muttersprache hätte. Denn mit dieser seltsamen, vor uralten Kräften strotzenden Sprache kann man viel genauer die winzigen Unterschiede und geheimen Regungen der Empfindungen beschreiben.“ Da Weana Sprochforscha N. Ebersberg hod iba de ungarische Sproch vom 19. Jh. gsogt: „Die Struktur des Ungarischen erscheint mir so, als sei sie von einer Versammlung von Linguisten entwickelt worden, damit die Sprache alles Wichtige enthalte – Regelhaftigkeit, Dichte, Klarheit und Harmonie.“ Nach Ove Berglund, schwedischa Artz und Ibasetza: „Today when I have knowledges about the structures of the language of humankind my opinion is this: the magyar (the hungarian) language is the top-product of the logic/creativity of humanity.“ Commons: Ungarisch – Sammlung
Vorlage:Infobox Gemeinde in Deutschland/Wartung/Art unbekannt Hannover [haˈnoːfɐ] is de Haptstod vom Land Niedersachsen. Undam Nam „Hanovere“ is's anno 1150 easchtmois uakundli gnennd worn, ob 1814 woas d Haptstod vom Kinereich Hannover und ob 1866 vo de Breissn d Provinz Hannover. Anno 1875 is mid iba 100.000 Eihwohna zua Großstod worn. De a da Leine glengne Stod is duach d Hannover Mess, de seit 1947 stottfindt, sowia fia d CeBIT-Mess wejdweid bekonnt. Es greizn se do wichtige Schiena- und Stroßnvakeahsvabindunga vo da Noad-Sid-Richtung mid ois vo da Ost-West-Richtung. Iwan Middllondkanai is Hannover aa as Binnaschifffoahtnetz obundn. D kroasfreie Stod ghead zua Region Hannover, am bsundan Kommunaivaband, und is a Tei vo da Metropolregion Hannover-Braunschweig-Göttingen-Wolfsburg. Hannover is a Standort vo mehrane Hochschuin: d Gottfried Wilhelm Leibniz Universität, d Medizinische Hochschui, de Tierärztliche Hochschui, d Hochschui fia Muse, Theata und Medien und vo da Fochobaschui. Wichtige Arbadgeba san Voikswong, Continentoi, VHV und Talanx. Hannover liegt am Toi vo da Leine, direkd om Ibagong zwischn am niedasächsischn Beaglond und am noaddeitschn Tiaflond. Am Sidwestn vo da Stod grenzand d Ausleifa vom Weserbergland mid seine ockabaulichn fruchtboan Lössbedn, im Noadn on de sandign und moorign Geestlandschoftn vo da Burgdorf-Peiner und vo da Hannoverischn Moor-Geest as
A County is in 48 vo de 50 Bundesstaatn vo de Vereinigten Staaten a regionale Vawoidungsoaheid. Des laufd do a so a wengal wia in Deitschland mid de Landkroas, oda de estarreichischn und schweiza Bezirke. Louisiana is oba in parishes und Alaska in boroughs eiteild. As Woat county hoaßt iwasetzt Grofschaft. Oba aussa in Georgia und Maryland wand nia oi vo de US-Countys oi richtige Grofschaftn; da Nam is grod vo de Britn noch Noadamerika brocht won und dotn ibanumma won. Laud da US-Volkszählungsbehörde gibts 3143 Countys und oi vagleichboare Eiheitn.
Kollaschlog is a Moaktgmoa in Owaöstareich in Beziak Roiwa in owan Mühviadl mit 1539 Eihwohna (Stand: 1. Jenna 2023). Da zuaständige Grichtsbeziak ist Roiwa. Kollerschlog ligt af 726 m Hächn in owan Mühviadl. Es Gmoagebiet is vo Noadn af Siidn 6,2 km laung, vo Westn in Ostn 5,2 km broat. De Gesaumtflächn is 17,47 km². Af 31,8 % vo da Flächn is a Woid, 64,7% vo da Flächn wiad va de Bauan beorwadt. Ortsteu vo da Gmoa hand: Oiwanedt, Fuxedt, Hongin, Hoslbo, Inneredt, Kollerschlog, Lengau, Mislberg, Raidern, Raschau, Sauedt, Schreck, Stratberg. Gschpoitn vo Goid und Blau mit a heraldischn Lilie in vawechsldi Foarbm. De Gmoafoarbm hand Göb und Blau. Da Burgamoasta is da Johannes Resch vo da SPÖ. In Gmoarot huckn 10 Leit vo da ÖVP und 9 vo da SPÖ.
As Straubinga Land, mim Hauptort Straubing is a historischs Territorium z Bayern. Es hod se ois a broads Bandl vo oi zwe Seitn vo da Doana vo Dietfurt und Kelheim im Westn bis Schadding am Ostn und vo Furth im Woid und as am Landgraf von Leuchtenberg vapfändn Waldmünchen im Noadn bis Dinglfing am Sian dastreckt. Am Vagleich zu andane Territorien vo dera Zeid hods a recht a saubane Gschlossnheid ghod. As Straubinga Land, des wos seina Zeit wiara heid a Teil vo Niedabayern woa, is anno 1353 am Rengschbuaga Vadrog as Herzogtum Straubing-Holland gfoin und is 1429 am Preßburger Schiedsspruch unda de andan wittlsbeckarischn Teilherzogtima Bayern-Minga, Bayern-Landshuad und Bayern-Inglstadt aufteild won. Da Hauptort Straubing, wo vo 1353–1358 und vo 1387–1397 d Residenzstod vo de Herzeg Albrecht I. und vom Albrecht II. gwen is, is an Bayern-Minga gfoin. Da Herzog Ernst hod sein Buam, an Albrecht, den spädan Herzog, an Albrecht III., ois Statthoida eigsetzt. Es wiad mim Begriff „Straubinger Ländchen“ a grod da anno 1429 an Bayern-Minga gfoine Anteil vom Territorium vom Herzogtum Straubing-Holland bezeichnet. Michaela Bleicher: Das Herzogtum Niederbayern-Straubing in den Hussitenkriegen. Kriegsalltag und Kriegsführung im Spiegel der Landschreiberrechnungen. Dissertation, Regensburg 2006, S. 32–39, 63–64 (online). Theodor Straub:
Da Andy Borg (* 2. Novemba 1960 in Wean; eingtlich Adolf Andreas Meyer) is a estareichischa Schlagasänga und Moderator. Im Jahr 1982 is da Borg mi'm Schlaga Adios Amor ins Schlagagschäft einekumma. Ab 1996 hot er de Schlagaparadn vo da Volksmusik im deitschn Südwest-Fernsehn moderiat, de späta im Easchtn kumma is. Von 2006 bis 2015 hat er ois Nochfoiga vo Karl Moik an Musikantnstadl moderiat. Außadem hot er an Silvesta 2006 easchtmois an Silvestastadl moderiat.
Sejbstähnlichkeit im engan Sinn is de Eignschaft vo Gegnständn, Kerpan, Mengen oda geometrischn Objektn, in gressan Maßstobm, d. h. bei Vagressarung desejm oda ähnliche Strukturn aufzweisn wia im Ofangszuastand. De Eignschaft werd unta andam vo da fraktaln Geometrie untasuacht, wei fraktale Objekte a hohe bzw. perfekte Sejbstähnlichkeit aufweisn. De Mandlbrotmenge is streng gnumma und im Gegnsotz zu oft vortroganan Moanunga ned sejbstähnli: Im Prinzip ko ma jedn Ausschnitt vom Rand in jeda Vagressarung bei ausreichenda Auflesung osegn, vo wejchan Punkt a stammt. Im weidan Sinn werd da Begriff aa in da Philosophie und in de Sozial- und Naturwissnschaftn vawendt, um grundsätzle wiedakehrende, in si sejm vaschochtlte Strukturn z bezeichna. Vo ana exaktn (oda 'striktn) Sejbstähnlichkeit is de Rede, wenn bei unendlicha Vagressarung vom untasuachtn Objekt imma wieda de urspringliche Struktur dahoidn werd, ohne jemois a elementare Feinstruktur zum dahoitn. Exakte Sejbstähnlichkeit is praktisch nur bei mathematisch (z. B. durch a iterierts Funktionen-System) erzeigtn Objektn z findn. Beispui dafia san s Sierpinski-Dreieck, Koch-Kurvn, de Cantor-Menge oda trivialaweis a Punkt und a Gerade. De Mandelbrot-Menge und de Julia-Menge san sejbstähnlich, ned oba strikt sejbstähnlich. Strikte Sejbstähnlichkeit impliziert Skaleninvarianz und losst sich unta andam mit Huif vo de charakteristischn Exponentn vom zgrundliegendn Potenzgesetz
Vorlage:Infobox Staat/Wartung/NAME-DEUTSCH Vorlage:Infobox Staat/Wartung/BILD-WAPPEN-BREITE Argentinien (spanisch: Argentina) is a Stoot im Sidn vo Siidamerika. Es is da ochtgresste Stoot vo da Eadn. Da Nama kimmt vom lateinischn Wort fir Süwa - argentum. Des kimmt davo, wei de spanischn Erobara glabt hom, dass do Bodnschätz findn kenntn. Bis 1816 wor Argentinien a spanische Kolonie. De Haptstod vo Argentinien is Buenos Aires. In de argentinischn Andn gibts an Hauffa hoha Berg mit iba 6.000 m Heh. Dazua ghert aa da hechste Berg vom amerikanischn Kontinent, da Aconcagua mit 6.962 m Heh und de zwoa hechstn Vuikane vo da Erdn, da Ojos del Salado mit 6.880 m und da Monte Pissis mit 6.795 m. Da gresste Fluss vo Argentinien is da Río de la Plata. De gresstn Nebmfliss san da Río Paraná und da Río Uruguay. De gresste argentinische Insl is de Isla Grande de Tierra del Fuego, de wo ebba je zua Hejftn zu Chile und Argentinien ghert und im Archipel Feialand liegt. Argentinien grenzt im Westn on Chile, im Nordn on Bolivien und Paraguei und im Ostn on Brasülien, Uruguei, und natialich 'n Atlantik. De Argentinische Musi is durch en Tango (und seine Vawandtn Milonga und Vals) wejdweit bekannt worn. Da
Da Flughofm Wean, amtli: Flughafen Wien-Schwechat (IATA: VIE, ICAO: LOWW) is da greßte und bekannteste Flughofm in Östareich. Er befindt si af'm Gebiet vo da Stod Schwechat, südöstlich vo Wean, und is 1938 zeascht ois Militärflugplotz in Betrieb gnumma worn. Da Flughofm hot heit drei Terminals, und a vierts wird grod baut. Hoamseitn vom Flughofm Wean
i7 i10 i11 i13 De Lufthansa is oana vo de gressdn, wejdweit agiandn Konzean in da zivuin Luftfoaht. Da Sitz vom Konzean is in Köln. De Konzeanmuada betreibd nua no es Passagiagschefd mid Frankfurt am Main ois Hoamatflughofn. Konzeanintean wead's Gschefd Lufthansa Passage Airlines gnennd. As Luftfrochtgscheft wead seit 1994 vo da Dochda vo da Lufthansa Cargo AG gfiad, de Instondhoitung vo da Lufthansa Technik AG (LHT). As Catering wead vo da LSG Lufthansa Service Holding AG unta'm Marknnama LSG Sky Chefs betriem. De Lufthansa is oana vo de Grindungsmitglieda vo da Star Alliance, da gressdn Luftfoaht-Allianz in da Wejd. A groussa Tei vom Konzean wead direkt vo da Deutschen Lufthansa AG gfiahd. De foamalrechtli eingstending Dochdagsejschoftn wean indirekt iwa de jeweijing Afsichts- und Voastondsgremien gfiahd. Haptgscheftsfejd vo da Lufthansa is noch wia voa da Linienflugvakeah. Zua'n Haffa Dochdagsejschofdn ghean de Swiss und de Austrian Airlines. Fraport-Verkehrszahlen 2016: Frankfurt übertrifft erneut 60-Millionen-Marke. fraport.de, 13. Januar 2017, abgerufen am 21. Januar 2017. Pressemeldung. Fraport AG, 2. Oktober 2012, abgerufen am 6. Dezember 2016. Flughafen Frankfurt: Arbeitsstätte weiter gewachsen. Abgerufen am 15. Juni 2015. Geschäftsbericht der Fraport AG 2016. (PDF) Archiviert vom Original [1] am 25. Meaz 2017; abgerufen am 26. März